I mellomtiden, den 15. september 1614, hadde Overbury dødd i Bloody Tower. Sommeren 1615 kom det frem at han hadde blitt forgiftet. Blant de mistenkte var Frances Howard og Robert Carr. Sistnevnte var ikke lenger kongens favoritt; han hadde blitt erstattet av George Villiers som Jakob I sies å ha vært svært betatt av. Frances Howard innrømte å ha tatt del i mordet, men Carr nektet. Begge ble funnet skyldige og dømt til døden, men ble benådet. Fire andre anklagede ble henrettet. Kongen ble også dratt inn i saken, noe som forårsaket ubotelig skade for hans hoff.